
	Nr.8
	2026. gada 18. jūnijā


21.
Par Ogres novada pašvaldības projektu “Mūrkroga ielas Ikšķilē, Ogres novadā ielas virskārtas atjaunošana ar asfaltbetona segumu” un “Būvprojekta izstrāde Daugavgrīvas ielai, Ķegumā, autoruzraudzība” īstenošanai nepieciešamā finansējuma apmēru
Saskaņā ar Ogres novada pašvaldības budžetu 2026.gadam projektam “Mūrkroga ielas Ikšķilē, Ogres novadā ielas virskārtas atjaunošana ar asfaltbetona segumu” būvniecībai 2026.gadā bija paredzēts 205 626,00 euro. Saskaņā ar veikto publisko iepirkumu atbilstošā pretendenta piedāvātā līgumcena ir 178 421,83 euro (bez PVN). Līdz ar to projekta kopējā summa ir 215 890,41 euro (ar PVN). Lai varētu īstenot šo projektu, nepieciešams lemt par projekta budžeta palielinājumu par 10 264,41 euro.

Saskaņā ar Ogres novada pašvaldības budžetu 2026.gadam projektam “Būvprojekta izstrāde Daugavgrīvas ielai, Ķegumā ,autoruzraudzība” 2026.gadā bija paredzēts 18 500,00 euro. Saskaņā ar veikto publisko iepirkumu atbilstošā pretendenta piedāvātā līgumcena ir 19 600,00 euro (bez PVN). Līdz ar to projekta kopējā summa ir 23 716,00 euro (ar PVN). Lai varētu īstenot šo projektu, nepieciešams lemt par projekta budžeta palielinājumu par 5 216,00 euro.
Ievērojot iepriekš minēto un pamatojoties uz Pašvaldību likuma 4. panta pirmās daļas 3. punktu, likuma “Par pašvaldību budžetiem” 16. panta otro daļu,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa), "Pret" – nav, "Atturas" – 1 (Uldis Skudra), "Nepiedalās" – nav,

Ogres novada pašvaldības dome  NOLEMJ:
1. Atbalstīt finansējuma pārdali Ogres novada pašvaldības 2026. gada budžetā, nodrošinot Ogres novada pašvaldības projekta “Mūrkroga ielas Ikšķilē, Ogres novadā ielas virskārtas atjaunošana ar asfaltbetona segumu” budžeta palielinājumu līdzekļiem 2026.gadam par 10 264,41 euro, pārvirzot tos no budžeta valdības funkcijas 06.2001 “Teritoriju attīstība - projektēšanai” Ogres novada pašvaldības projekta “Būvprojekta izstrāde auto stāvlaukumam Skolas ielā 10, Ogrē”.
2. Atbalstīt finansējuma pārdali Ogres novada pašvaldības 2026. gada budžetā, nodrošinot Ogres novada pašvaldības projekta “Būvprojekta izstrāde Daugavgrīvas ielai, Ķegumā, autoruzraudzība” budžeta palielinājumu līdzekļiem 2026.gadam par 5 216,00 euro, pārvirzot tos no budžeta valdības funkcijas 07.4504 “Veselības veicināšanas un rehabilitācijas centra izveide sanatorijā “Ogre””.
3. Kontroli par lēmuma izpildi uzdot Ogres novada pašvaldības izpilddirektoram.
(Sēdes vadītāja,

domes priekšsēdētāja A. Kraujas paraksts)

